text: Facebook изпревари Google : Chronicle.bg
  chronicle.bgМузикаBookclubРецепти Facebook изпревари Google 21 август, 2015 08:30 | от Виктор Дремсизов
  Facebook успя частично да се пребори с творението на Лари Пейдж и Сергей Брин – Google. Според анализаторската фирма Parse.ly, социалната мрежа е на първо място в препращането към новинарските сайтове. В тази категория Facebook е с 43 % и изпреварва Google – 38%. Световната търсачка обаче все още държи първото място за най-посещаван сайт.
  За последните 18 месеца двойно повече хора посещават новинарските сайтове през Facebook. Статистиката сочи, че за януари 2014 година социалната мрежа е генерирала само 20 % медиен трафик. Повишеният потребителски интерес идеално се вписва във визията на изпълнителния директор на Facebook Марк Зъкърбърг "за изграждането на перфектния персонализиран вестник за всеки човек на света."
  Сайтът на Зъкърбърг става мястото, където всеки читател може да избере сам кои новини да чете и следи.
  Това е и една от причините, през месец май социалната мрежа да стартира новото си приложение Instant Articles. Инициативата предлага хостинг с оптимизирано съдържание от издатели, сред които Ню Йорк Таймс, NBC, Buzzfeed, BBC News и Гардиън. Приложението за сега е достъпно само за iPhone. Чрез него потребителите могат по-бързо и по-лесно да гледат видео материали, както и мигновено да увеличават снимки с висока резолюция.
  В заключение, лидерът в това да ни напомня за новинарските сайтове и да ни препраща към тях е Facebook. Тази новина най-вероятно също е достигнала да вас благодарение на социалната мрежа.